HAVESIDEN WWW.KAN-LIR.DK - DIN HAVEPORTAL MED ALT OM HAVEN OG DENS PASNING - Artikler: Navr
Hovedside for artikler » Plantebeskrivelser » Navr
Navr trives bedst på en varm, muldrig jord i sol, men den tåler også skygge. Den kan anvendes på de fleste jordbundstyper, men det skal helst være kalkrige, ikke for sure lokaliteter (pH 5,5 til 7,7). Træet har en dybtgående, meget forgrenet hjerterod og tåler kraftig vind. Erfaringer viser, at navr kan anvendes i stort set hele landet, også uden for det naturlige udbredelsesområde. Den kan være følsom over for hård vinterfrost, og specielt udsatte steder bør undgås. Desuden er den meget følsom over for konkurrence med græs.
Navr er velegnet til kantbevoksning og inde i alle typer af naturplantninger. Den bidrager med nektar til bestøvende insekter og frø til egern og fugle. Gamle træer er levested for laver, mosser og et utal af insekter. Den er fortrinlig i blanding, især i skovbryn. Da den tåler kraftig beskæring, kan den bruges både som hæk, busk og træ. Den er muligvis meget følsom over for rodskader, der kan ske som følge af mekaniske skader med landbrugsredskaber ved læplantning. Den kan af og til rammes af sygdomme som kransskimmelsvamp og fusarium. Kan plantes forår og efterår.